b'\n_START_ARTICLE_\nMohamed Gherainia\n_START_PARAGRAPH_\nMohamed Ben Mohamed Ben Djilali Gherainia, zis\xc2\xa0Prin\xc8\x9bul, n\xc4\x83scut la data de 5 iulie 1891 \xc3\xaen Khemis Miliana ( denumit anterior Affreville), \xc3\xaen Algeria, \xc8\x99i a murit pe 22 iunie, sau 14 octombrie 1918 la Slobozia (Rom\xc3\xa2nia), este un skirmisher algerian, luat prizonier de germani \xc3\xaen timpul Primului R\xc4\x83zboi mondial, \xc8\x99i trimis \xc3\xaentr-un lag\xc4\x83r de prizonieri din Rom\xc3\xa2nia \xc3\xaentre 1916 \xc8\x99i 1918. Datorit\xc4\x83 implic\xc4\x83rii sale \xc3\xaen rezisten\xc8\x9ba local\xc4\x83 \xc8\x99i-a c\xc3\xa2\xc8\x99tigat un renume \xc3\xaen Rom\xc3\xa2nia \xc8\x99i mai ales \xc3\xaen ora\xc8\x99ul Slobozia.\n_START_SECTION_\nContextul\n_START_PARAGRAPH_\n\xc3\x8en timpul Primului R\xc4\x83zboi mondial, regatul Rom\xc3\xa2niei, unul dintre Alia\xc8\x9bi, este invadat\xc4\x83 de trupele germane, la sf\xc3\xa2r\xc8\x99itul anului 1916. Foarte repede, resursele \xc8\x9b\xc4\x83rii sunt acaparate de c\xc4\x83tre ocupant. \xc3\x8en scopul de a asigura produc\xc8\x9bia agricol\xc4\x83, germanii au trimis la munc\xc4\x83 \xc3\xaen Rom\xc3\xa2nia mul\xc8\x9bi prizonieri de r\xc4\x83zboi francezi, mai ales din trupele originare din\xc2\xa0Africa de Nord. _NEWLINE_\xc3\x8en timpul iernilor aspre din Rom\xc3\xa2nia, prizonierii nu primeau de la ocupant haine groase pentru a rezista la frig (exact ca prizonierii rom\xc3\xa2ni din Alsacia-Lorena), iar ca hran\xc4\x83, doar o sup\xc4\x83 chioar\xc4\x83. \xc3\x8en ciuda rechizi\xc8\x9biilor la care sunt supu\xc8\x99i, slobozenii \xc3\xaencearc\xc4\x83, prin Crucea Ro\xc8\x99ie local\xc4\x83, s\xc4\x83 hr\xc4\x83neasc\xc4\x83 \xc8\x99i s\xc4\x83 \xc3\xaembrace ace\xc8\x99ti prizonieri sl\xc4\x83bi\xc8\x9bi \xc8\x99i bolnavi, dar solda\xc8\x9bii de paz\xc4\x83 iau jum\xc4\x83tate din dona\xc8\x9bii, iar rata mortalit\xc4\x83\xc8\x9bii este mare printre prizonieri, dup\xc4\x83 cum reiese din mai multe rapoarte militare franceze din Rom\xc3\xa2nia, \xc3\xaen toate locurile \xc3\xaen care germanii au stabilit lag\xc4\x83re pentru prizonierii de r\xc4\x83zboi.\n_START_SECTION_\nIdentitatea "Prin\xc8\x9bului algerian"\n_START_PARAGRAPH_\nMohamed Ben Mohamed Ben Djilali Kerainiya (ortografia rom\xc3\xa2neasc\xc4\x83: Mahomed Bin Mahomed Bin Gilali Cherainia sau Gherainia) s-a n\xc4\x83scut pe 5 iulie 1891 \xc3\xaen Affreville, \xc3\xaen d\xc3\xa9partementul francez Alger (ast\xc4\x83zi Khemis Miliana, \xc3\xaen Algeria). El ar fi un descendent al unui\xc2\xa0deys sau kadis, faptul nu este sigur, dar pentru rom\xc3\xa2ni, acest lucru este echivalent cu un titlul princiar. El a ob\xc8\x9binut, \xc3\xaenainte de r\xc4\x83zboi, o licen\xc8\x9b\xc4\x83 de farmacie\xc2\xa0\xc3\xaen\xc2\xa0Paris dar, fiind algerian,  este \xc3\xaencorporat ca soldat de clasa a doua pe 14 octombrie 1914, \xc3\xaentr-un regiment de pu\xc8\x99ca\xc8\x99i algerieni . El a participat la luptele de pe frontul de vest \xc8\x99i, \xc3\xaen 1916, el a fost f\xc4\x83cut prizonier \xc8\x99i trimis \xc3\xaen Rom\xc3\xa2nia.\n_START_SECTION_\nVia\xc8\x9ba \xc8\x99i rezisten\xc8\x9ba la Slobozia\n_START_PARAGRAPH_\nCa farmacist, autorit\xc4\x83\xc8\x9bile germane l-au numit doctorul\xc2\xa0lag\xc4\x83rului din\xc2\xa0Slobozia, care se ocupa de to\xc8\x9bi prizonierii din Africa de Nord \xc8\x99i senegalezi. De asemenea, el practica \xc8\x99i \xc3\xaen ora\xc8\x99, sub escort\xc4\x83, pentru a compensa lipsa de personal medical pentru civili. A\xc8\x99a \xc3\xae\xc8\x99i\xc2\xa0c\xc3\xa2\xc8\x99tig\xc4\x83, prin implicarea sa, porecla de "prin\xc8\x9bul algerian" printre localnici._NEWLINE_\xc3\x8en septembrie 1918, el afl\xc4\x83, de la un ofi\xc8\x9ber austriac , c\xc4\x83 trupele franceze se apropie. Mohamed pune atunci la cale, \xc3\xaempreun\xc4\x83 cu Dr\xc4\x83gan, \xc8\x99eful rezisten\xc8\x9bei rom\xc3\xa2ne\xc8\x99ti, un plan de eliberare a lag\xc4\x83rului \xc8\x99i a ora\xc8\x99ului pentru cazul \xc3\xaen care Armata de Est\xc2\xa0ar ajunge \xc3\xaen Rom\xc3\xa2nia.\n_START_SECTION_\nMoartea Prin\xc8\x9bului algerian\n_START_PARAGRAPH_\nAcesta este contextul \xc3\xaen care intervine moartea sa, ale c\xc4\x83rei detalii nu sunt stabilite. _NEWLINE__NEWLINE_Conform c\xc4\x83r\xc8\x9bii\xc2\xa0Cultul eroilor no\xc8\x99tri publicat\xc4\x83 \xc3\xaen 1924, \xc2\xa0pe c\xc3\xa2nd se preg\xc4\x83tea s\xc4\x83 se \xc3\xaent\xc3\xa2lneasc\xc4\x83 cu rezisten\xc8\x9ba, el a fost surprins de o patrul\xc4\x83 german\xc4\x83, care probabil \xc3\xael c\xc4\x83uta. R\xc4\x83nit de solda\xc8\x9bii nem\xc8\x9bi, el strig\xc4\x83:_NEWLINE_\xe2\x80\x9eRoumains\xc2\xa0! Nos fr\xc3\xa8res s\xe2\x80\x99approchent\xc2\xa0! Roumains\xc2\xa0!\xe2\x80\x9d_NEWLINE_(Rom\xc3\xa2ni! Fra\xc8\x9bii no\xc8\x99tri se apropie! Rom\xc3\xa2ni!)_NEWLINE__NEWLINE_Atunci este \xc3\xaempu\xc8\x99cat din nou \xc8\x99i dobor\xc3\xa2t sau capturat \xc8\x99i executat la scurt timp dup\xc4\x83 de c\xc4\x83tre un pluton de execu\xc8\x9bie. _NEWLINE_Slobozia \xc8\x99i lag\xc4\x83rul vor fi eliberate de armata rom\xc3\xa2n\xc4\x83 la mai pu\xc8\x9bin de o lun\xc4\x83 dup\xc4\x83 moartea " Prin\xc8\x9bului ".'